Бојан Трајковски

Бојан Трајковски (роден на во Македонска Каменица) — македонски поранешен кошаркар и член на македонската машка репрезентација, крилен центар кој последен пат настапувал за кошаркарскиот клуб Феникс 2010.
1 Кариера
1.1 Клупска кариера
Својата професионална кариера Трајковски ја започнал во екипата на Балкан Стил во 2002. Потоа, тој шест години го носел дресот на Работнички со кои освоил 4 шампионски титули во македонското првенство и 3 Купа на Македонија. За сезоната 2009/10 потпишал договор со екипата на Фени Индустри каде продолжил да реди успеси освојувајќи уште по една титула во Првенството и во Купот. Потоа играл две сезони за Торус една одново за Фени и една во Лирија. По распаѓањето на Лирија, Трајковски како слободен играч го напуштил клубот и го имал своето прво искуство во странство потпишувајќи договор со полската екипа Енерга Чарни Слупск. Но откако одиграл само 8 натпревари од кој дури еден како стартер, Бојан го напуштил клубот во почетокот на февруари 2015, и се преселил во Сигал Приштина од Косово. Трајковски заедно со сонародникот-тренер Марјан Илиевски го освоил БИБЛ натпреварувањето во 2015 година. Во октомври 2015 година, Трајковски потпишал отворен договор со Работнички. Иако било најавено дека Бојан Трајковски дека преминал во грчки Аполон Патрас, тој сепак не нашол заеднички договор со Аполон и останал во Работнички. На крајот на ноември 2015 година, Трајковски потпишал за Куманово 2009. Во јули 2016 година, Трајковски потпишал нов едногодишен договор со Куманово. Набрзо потоа тој потпишал за Сигал Приштина бидејќи со Куманово имал отворен договор. Во декември 2016 година, Бојан Трајковски се вратил во Македонија, во екипата на Карпош Соколи 2000. Со Карпош Соколи, Трајковски го освоил Купот на Македонија 2017. Во август 2017 година, тој ја продолжил својата кариера во МЗТ Аеродром. Во јуни 2018 година, Трајковски се преселил во Пакш од Унгарија. Во почетокот на февруари 2019 година, Трајковски и Атомерому заемно го раскинале договорот за соработка. Веднаш потоа, Бојан потпишал за Гостивар. Бојан ја променил средината и потпишал за Кожув за сезоната 2019/20. На крајот на мај 2020 година, Трајковски потпишал за Пелистер.
1.2 Репрезентативна кариера
Во квалификациите за ЕП 2015, Бојан Трајковски бил најдобар стрелец на македонската репрезентација, со постигнати 68 бода (11,3 по натпревар), а имал и 32 скока (5,3 по натпревар). За време на завршниот турнир во групната фаза во Загреб - Хрватска, Трајковски бил третиот играч со најмногу бодови во македонската репрезентација односно имал 43 бода на пет натпревари (8,6 по натпревар). Поради несогласувања со селекторот Раца, во јули 2016 година, Трајковски бил исфрлен од подготовките за квалификациите за Евробаскетот 2017. Поради прекршувањето на Дисциплинскиот правилник на националните репрезентации, тој бил пријавен од селекторот на Македонија - Драган Раца и бил даден на Дисциплинската комисија на МКФ.
Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Трајковски. Но во февруари, по првиот филтер, тој отпаднал од составот.
2 Успеси
2.1 Титули
2.1.1 Работнички
*Прва македонска лига (4) : 2003/04, 2004/05, 2005/06, 2008/09
*Куп на Македонија (3) : 2004, 2005, 2006
2.1.2 Фени Индустри
*Прва македонска лига (1) : 2009/10
*Куп на Македонија (1) : 2010
2.1.3 Сигал Приштина
*Суперлига на Косово (1) : 2014/15
*Куп на Косово (1) : 2015
*Балканска лига (1) : 2014/15
2.1.4 Карпош Соколи
*Куп на Македонија (1) : 2017
2.1.5 МЗТ Аеродром
*Куп на Македонија (1) : 2018
2.2 Признанија
* Крилен центар на сезоната 2010/11* Прва најдобра петорка на сезоната 2010/11* Најдобра домашна петорка на сезоната 2010/11* Eurobasket.com - особен придонес во сезоната 2011/12
* Eurobasket.com - втора најдобра петорка на сезоната 2012/13
* Eurobasket.com - крилен центар на сезоната 2013/14
* Eurobasket.com - домашен играч на сезоната 2013/14
* Eurobasket.com - прва најдобра петорка на сезоната 2013/14
* Eurobasket.com - најдобра домашна петорка на сезоната 2013/14
* Крилен центар на сезоната 2015/16* Втора најдобра петорка на сезоната 2015/16* Најдобра домашна петорка на сезоната 2015/16* Особен придонес во сезоната 2016/17* Домашен играч на сезоната 2017/18* Прва најдобра петорка на сезоната 2017/18* Најдобра домашна петорка на сезоната 2017/18* Најдобар кошаркар за 2018 година